钦定古今图书集成/理学汇编/学行典/第215卷 > 颜士正
## 钦定古今图书集成/理学汇编/学行典/第215卷 > 颜士正

按《安福县志》：“颜士正，字君信。弱冠入郡庠，后举明经，
授萍乡训导，不任。性孝友，母病，逾岁汤药皆手亲，不
假臧获。母没后，事父尤谨。家故贫，叔及从伯叔凡七
人，而无传者五。士正奉诸叔与父同爨者十馀年。暮
年葺祖祠，修族谱，讲家约，恤姻亲，一言一行，无不本
于仁孝。年八十五，撄微疾，端坐而逝。先一日，遗命其”
子象龙曰：“捐租千馀斛为义田以赡族”云。